Speyerin tuomiokirkko

Speyerin tuomiokirkko on basilika Speyerin kaupungissa Saksassa. Se on rakennettu punaisesta hiekkakivestä ja on kaupungin huomattavin nähtävyys. Kirkko rakennettiin vuosina 1030–1061 keisari Konrad II:n aloitteesta hänen viimeiseksi lepopaikakseen. Speyeriin on lisäksi haudattu seitsemän muuta saksalaista hallitsijaa ja joitakin heidän vaimoistaan sekä useita piispoja.

Rakennus on säilyttänyt alkuperäisen tyylinsä, mikä tekee siitä yhden parhaimmista puhtaan romaanisen arkkitehtuurin säilyneistä edustajista. Kirkon huomattavin piirre on sen pylväsparveke, joka kiertää koko rakennuksen aivan katon alla. Sen etujulkisivun entistämisen suunnittelusta on vastannut arkkitehti Heinrich HübschHübsch, Heinrich, Tietosanakirja. Osa 3, palsta 670, Tietosanakirja-osakeyhtiö 1911. Tuomiokirkko vaikutti merkittävästi romaanisen arkkitehtuurin myöhempään kehitykseen 1000- ja 1100-luvuilla. Kirkko tunnetaan myös itä- ja länsipään tasapainoisesta jaosta ja neljän tornin symmetrisestä sijainnista.

pienoiskuva|Tuomiokirkon keskilaiva
Kirkkoon haudatut hallitsijat ja kuninkaat:
Konrad II († 1039) ja hänen vaimonsa Gisela († 1043)
Henrik III († 1056), Konrad II:n poika
Henrik IV, Henrik III:n poika, ja hänen vaimonsa Bertha († 1087)
Henrik V, Henrik IV:n poika
Beatrice I († 1184), Fredrik I Barbarossan toinen vaimo ja heidän tyttärensä Agnes
Filip Schwabenilainen († 1208), Fredrik I Barbarossan poika
Rudolf I Habsburgilainen († 1291)
Aadolf Nassaulainen († 1298)
Albrekt I Itävaltalainen († 1308), Rudolf I Habsburgilaisen poika

Vuonna 1981 Speyerin tuomiokirkko valittiin Unescon maailmanperintöluetteloon.

 Lähteet 

Aiheesta muualla

Tuomiokirkko Speyerin kaupungin sivuilla  

Luokka:Saksan kirkot
Luokka:Katedraalit
Luokka:Unescon maailmanperintökohteet Saksassa
Luokka:Speyer
Luokka:Kivikirkot